મેરઠ: બોલિવુડના સુપરસ્ટાર આમીરખાનની અસહિષ્ણુતાના મુદ્દે નિવેદન કર્યા બાદ તકલીફ વધી રહી છે. તેની સામે દેશના લોકોમાં નારાજગી સતત વધી રહી છે. હવે હિન્દુ મહાસભાએ પણ કહ્યુ છે કે આમીરખાને પાકિસ્તાન જતા રહેવુ જોઇએ. હિન્દુ મહાસભાએ તો અહીં સુધી કહ્યુ છે કે આમીરખાન અને શાહરૂખખાન જેવા અભિનેતા જે આ પ્રકારના નિવેદન કરી ચુક્યા છે તેમની સામે દેશદ્રોહનો કેસ ચલાવવો જોઇએ. હિન્દુ મહાસભાના રાષ્ટ્રીય સેક્રેટરી મુન્ના કુમાર શર્માએ કહ્યુ છે કે આમીરખાને ભારતના હિત માટે પાકિસ્તાન જતા રહેવુ જોઇએ. આ પ્રકારના નિવેદન કરનાર સામે દેશદ્રોહનો કેસ કરવાની માંગ પણ કરવામાં આવી છે. હિન્દુ મહાસભાના નેતાઓની બેઠક મેરઠમાં યોજાઇ છે.